සීදූව - අමන්දොලුව ප්‍රදේශයේදී පොලිස් විශේෂ කාර්ය බලකා වෙඩි පහරින් ජීවිතක්ෂයට පත්වූ සංවිධානාත්මක අපරාධකරුවකු මෙන්ම මාකඳුරේ මධූෂ්ගේ ගෝලයකු වන ලලිත් වසන්ත පින්තු නැමැත්තා සිදුකළ මනුෂ්‍ය ඝාතන ඇතුළු අපරාධ ක්‍රියා 30කට වැඩි සංඛ්‍යාවක් සම්බන්ධයෙන් තොරතුරු අනාවරණය වී තිබෙනවා.ඒ අතර, මනුෂ්‍ය ඝාතන 08ක් සහ බරපතල ගණයේ කොල්ලකෑම් 15ක් තිබෙන බවයි පොලිස් මාධ්‍ය ප්‍රකාශක, ජ්‍යෙෂ්ඨ නියෝජ්‍ය පොලිස්පති අජිත් රෝහණ ප්‍රකාශ කළේ.